**Noapte de noapte**

*Mariana Marin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iată cum mă furişez eu la graniţa dintre stiluri!

(Ştiu: altădată flăcări vineţii mi-ar fi mângâiat inconştienţa)

De aici vă spun:-Unde să mai sângereze cenuşa asta

care ne visează, prieteni?

Cui să-i mai bage ea pumnul în gură?

S-a golit visteria şi nimeni nu mai are curajul

să-şi dea viaţa la graniţa dintre stiluri...

"Ah, dacă regele ne-ar citi în al său Luvru!"

Ce sectacol, prieteni!

Ce şansă, pentru cenuşa asta care ne visează

şi tocmai pe noi,

noapte de noapte...